CELEX: 62008CN0135
Language: bg
Date: 2008-04-03 00:00:00
Title: Дело C-135/08: Преюдициално запитване, отправено от Bundesverwaltungsgerichts (Германия) на 3 април 2008 г. — Janko Rottmann/Freistaat Bayern

5.7.2008   
            
            
               BG
            
            
               Официален вестник на Европейския съюз
            
            
               C 171/13
            
         Преюдициално запитване, отправено от Bundesverwaltungsgerichts (Германия) на 3 април 2008 г. — Janko Rottmann/Freistaat Bayern
   (Дело C-135/08)
   (2008/C 171/22)
   Език на производството: немски
   Препращаща юрисдикция
   Bundesverwaltungsgericht
   Страни в главното производство
   
      Ищец: Janko Rottmann
   
      Ответник: Freistaat Bayern
   Преюдициални въпроси
   
               1)
            
            
               Допуска ли общностното право настъпването на правна последица, изразяваща се в загубването на европейското гражданство (и свързаните с него права и основни свободи), което произтича от обстоятелството, че сама по себе си законосъобразната с оглед на приложимото национално (германско) право отмяна на получена с измама натурализация в дадена държава-членка (Германия), води до това, че съответното лице се превръща в апатрид поради факта, че — както в случая на ищеца — съгласно приложимите разпоредби на друга държава-членка (Австрия) неговото първоначално гражданство не се възстановява?
            
         
               2)
            
            
               При утвърдителен отговор на първия въпрос:
               Трябва ли държавата-членка (Германия), която е натурализирала гражданина на Европейския съюз и иска да отмени получената чрез измама натурализация, съобразно общностното право да се въздържи изцяло или временно от отмяна, когато или докато тя би имала описаната в първия въпрос правна последица, изразяваща се в загубването на европейското гражданство (и свързаните с него права и основни свободи), или съобразно общностното право другата държава-членка (Австрия) по предишното гражданство е длъжна да тълкува, прилага или адаптира националното си право по начин, че тази правна последица да не настъпи?